Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 437/14)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„MAREMMA TOSCANA“

PDO-IT-A1413-AM02

Datum obvestila: 14. september 2020

OPIS ODOBRENIH SPREMEMB IN RAZLOGI ZANJE

1. Nove vrste proizvoda

Opis:

Pri vrstah belega in rdečega vina je bil dodan izraz „riserva“.

Pri vrstah rdečega vina in vina iz sorte vinske trte sangiovese je bila dodana navedba „governo all’uso toscano“ (toskanski način proizvodnje).

Pri vrstah belega in rdečega vina je bila dodana navedba „passito“ (slamno vino).

Pri vinih iz sort vinske trte sangiovese, ciliegiolo, alicante ali grenache, syrah in merlot je bila dodana različica rosé.

Dodana so bila naslednja nova sortna vina:

— cabernet franc,

— petit verdot in

— pugnitello.

Ta možnost je bila dodana, da se na oznaki med sortami vinske trte, navedenimi v specifikaciji proizvoda, opredelita dve sorti vinske trte iste barve, ki morata biti navedeni v padajočem vrstnem redu glede na dejansko količino uporabljenega grozdja.

Dodana je bila vrsta peneče vino rosé.

Razlog:

Ker gre za vino z zaščiteno označbo porekla, je namen tega poudariti kakovost proizvoda z dodatnim poudarjanjem posebnosti najbolj tipičnih vin s tradicionalnimi izrazi „riserva“, „governo all’uso toscano“ in „passito“.

Vino s kontrolirano označbo porekla (denominazione di origine controllata – DOC) „Maremma Toscana“ je značilno za celotno vinorodno območje pokrajine Grosseto. Namen tega je torej pripisati pomen celotni proizvodnji vina z razširitvijo izbora vin, povezanih z imenom „Maremma Toscana“, ki predstavlja proizvodnjo vina z bogato tradicijo in visoko kakovostjo, tako da bo vključevala vino rosé, peneče vino rosé in sortno vino.

Možnost opredelitve dveh sort vinske trte na oznaki pomeni novo poslovno priložnost za vina, zaščitena z označbo porekla.

Sprememba se nanaša na oddelke 4, 5 in 7 enotnega dokumenta ter člene 1, 2, 4, 5, 6, 7, 8 in 9 specifikacije proizvoda.

2. Sorte vinske trte

Opis:

Pri belih vinih je bila za dopolnitev sedanjih sort vinske trte vermentino in trebbiano toscano dodana sorta vinske trte viognier, vključno z vrsto „riserva“, ki lahko zgoraj navedeno vrsto vina dopolnjuje sama ali v kombinaciji, ki znaša najmanj 60 %. Druge bele sorte vinske trte, primerne za pridelavo, se uporabljajo v deležu od 40 do 60 %.

Pri rdečem vinu so bile za dopolnitev sedanje sorte vinske trte sangiovese dodane sorte vinske trte cabernet (cabernet sauvignon in cabernet franc), merlot, syrah in ciliegiolo, vključno z vrsto „riserva“, dodani sta bili tudi vrsti vino rosé in peneče vino rosé, pri čemer se te vrste uporabljajo same ali v kombinaciji, ki znaša najmanj 60 %. Druge rdeče sorte vinske trte, primerne za pridelavo, se uporabljajo v deležu od 40 do 60 %.

Opredeljen je bil sinonim grenache za sorto vinske trte alicante, vključno z vinom rosé.

Opredeljen je bil sinonim carmenère za sorto vinske trte cabernet.

Med glavne sorte vinske trte so bile vključene sorte vinske trte cabernet franc, petit verdot in pugnitello, ki se lahko navedejo na oznaki, če znašajo vsaj 85 %.

Razlog:

Ker je vino s kontrolirano označbo porekla „Maremma Toscana“ značilno za celotno vinorodno območje pokrajine, je cilj pripisati pomen celotni proizvodnji vina, s čimer se izpolni namen, zaradi katerega je bila označba ustvarjena, tako da se vključi možnost proizvajanja belega in rdečega vina ter vina rosé iz glavnih gojenih sort vinske trte. Zato je bilo odločeno, da se glavne kombinacije sort vinske trte, ki jih predstavljajo že vključene prevladujoče sorte vinske trte, dopolnijo z najbolj razširjenimi sortami vinske trte v pokrajini Grosseto na območjih, ki merijo med približno 100 in 800 hektarov, da bi se povečalo število vin, za katera se lahko uporablja označba.

Sprememba se nanaša na oddelek 7 enotnega dokumenta in člene 2, 4, 5 in 6 specifikacije proizvoda.

3. Pravila o vinogradniških dejavnostih

Opis:

1. Dodani so bili največji donos grozdja na hektar, največji donos vina iz grozdja in najmanjši volumenski delež naravnega alkohola novouvedenih vrst.

2. Gostota zasaditve mora biti med 3 000 in 4 000 trsov na hektar.

3. Dodano je bilo pravilo, ki prepoveduje vsako obliko horizontalnega gojenja, kot je gojitvena oblika brajda.

Razlog:

1. Vrednosti za donos grozdja na hektar in delež alkohola izhajata iz testiranja, ki dokazuje kakovost proizvodov, zaščitenih z označbo.

2. Povečanje gostote vina na hektar omogoča nižji donos grozdja na trs in tako prispeva k večji kakovosti grozdja.

3. Prepovedane so gojitvene oblike vinske trte, uporabljene za gojenje grozdja v okviru označbe, ki vključujejo presežno prisilno proizvodnjo na škodo kakovosti.

Sprememba se nanaša na oddelek 5(b) enotnega dokumenta in člen 4 specifikacije proizvoda.

4. Pravila o vinifikaciji

Opis:

1. Opredeljeno je bilo, da poteka staranje vina na območju proizvodnje.

2. Poleg pokrajin Pisa, Livorno, Siena in Firence je bila na seznam območij, na katerih lahko potekajo postopki vinifikacije za proizvode z ZOP, dodana pokrajina Arezzo.

Razlog:

1. To je uradna sprememba, saj so dejavnosti staranja del faze vinifikacije.

2. Sprememba je skladna z določbami člena 5(1) Uredbe (EU) 2019/33. To je uradna sprememba, saj so dejavnosti staranja del faze vinifikacije.

Sprememba se nanaša na oddelek 9 enotnega dokumenta in člen 5 specifikacije proizvoda.

5. Traditionalna izraza „riserva“ in „governo all’uso toscano“

Opis:

1. Dodane so bile zahteve glede označbe „riserva“ za belo vino, ki se mora starati najmanj 12 mesecev, in vino rosé, ki se mora starati najmanj 24 mesecev, od tega šest mesecev v lesenih sodih.

2. Dodane so bile zahteve glede tradicionalne označbe „governo all’uso toscano“, pri kateri se počasi začne ponovno vrenje z dodajanjem rahlo sušenega rdečega grozdja (najmanj 10 kg na hektoliter), pri katerem se je po stiskanju začel postopek vrenja.

Razlogi:

1. Ker gre za vino z zaščiteno označbo porekla, je bila za okrepitev belih in rdečih vrst vina dodana označba „riserva“, da bi se dve različni kakovosti proizvoda tržno razvrstili in omogočila nadaljnja rast kakovosti.

2. Ker gre za vino z zaščiteno označbo porekla, je namen tega poudariti kakovost proizvoda z dodatnim poudarjanjem posebnosti najbolj tipičnih rdečih vin z izrazom, ki se nanaša na tradicionalno tehniko, uporabljeno na pretežnem območju Toskane.

Sprememba se nanaša na oddelek 5 enotnega dokumenta in člen 5 specifikacije proizvoda.

6. Opis vin

Opis:

Dodani so bili fizikalni, kemijski in organoleptični deskriptorji novo vključenih vrst. Poleg tega so bile pri vrstah, že vključenih v specifikacijo proizvoda, opredeljene določene organoleptične lastnosti ter spremenjene druge fizikalne in kemijske vrednosti.

Razlog:

Opisane so bile lastnosti novo uvedenih vin in popravljene lastnosti nekaterih sedanjih vrst vina, da bi se zagotovil natančnejši opis analitičnih in organoleptičnih lastnosti, zlasti pri osnovnih vrstah belega in rdečega vina ter vina rosé in vrstah z oznako „vendemmia tardiva“ (pozna trgatev) pa so bili bolje opredeljeni opisni parametri v zvezi z okusom, da bi zajemali vina s preostankom sladkorja znotraj bolj preudarno opredeljenih omejitev. Popravljeni so bili analitski parametri, ki se nanašajo na ekstrakt brez sladkorja in vsebnost skupnih kislin belega in rdečega vina, vina rosé in penečega vina, da bi bili skladni z drugimi vrstami vina.

Sprememba se nanaša na oddelek 4 enotnega dokumenta in člen 6 specifikacije proizvoda.

7. Označevanje

Opis:

Sinonim grenache je bil opredeljen kot drugo ime za sorto vinske trte alicante.

Razlog:

S to dodatno opredelitvijo se s trgovskega stališča nadalje okrepi posebnost vrste, ki ima dolgo tradicijo na ozemlju.

Ta sprememba se nanaša na člen 7 specifikacije proizvoda, ne pa na enotni dokument.

8. Pakiranje

Opis:

(a) Za posode, ki niso iz stekla, je bila določena omejitev prostornine od 3 do 5 litrov.

(b) Prepovedana je uporaba steklenih posod, kot so demižoni in pletenke.

(c) Prepovedana je uporaba kronastih zamaškov za zapiranje steklenic s prostornino do 6 litrov za vrste z označbama „riserva“ in „vigna“ ter vrste „passito“, „vin santo“ in „vendemmia tardiva“.

Razlog:

(a) Uporaba posod, izdelanih iz materialov, ki niso steklo, je v skladu s potrebami potrošnikov in tako povečuje možnosti za trženje proizvodov z ZOP „Maremma Toscana“ v EU in mednarodno.

(b) Da bi se nadalje okrepila posebnost tržene proizvodnje in da bi proizvod dobil pravo podobo v očeh potrošnikov, so prepovedane steklene posode, kot so demižoni in pletenke.

(c) Prepovedana je uporaba kronastih zamaškov, da bi se dala prava podoba vrstam vina, označenim s tradicionalnimi izrazi in podstavljenim potrošnikom v steklenicah.

Ta sprememba se nanaša na člen 8 specifikacije proizvoda, ne pa na enotni dokument.

9. Povezava z geografskim območjem

Opis:

V naslednje oddelke so bile dodane nekatere posodobitve: podrobnosti o geografskem območju, podrobnosti o kakovosti in značilnostih proizvoda, ki so bistveno ali izključno posledica geografskega okolja, ter podrobnosti o opisu vzročne povezave.

Razlog:

To je uradna prilagoditev zaradi dodajanja novih vrst proizvoda, s katero se ne ovrže geografska povezava iz člena 93(1)(a)(i) Uredbe (EU) št. 1308/2013.

Ta sprememba se nanaša na člen 9 specifikacije proizvoda, ne pa na enotni dokument.

10. Podatki o nadzornem organu

Opis:

Posodobljeni so bili naslov kontrolnega organa (Valoritalia Srl) in nekaj pravnih sklicevanj v zvezi z odobritvijo načrta nadzora.

Razlog:

Ta uradna sprememba se nanaša na člen 10 specifikacije proizvoda, ne pa na enotni dokument.

ENOTNI DOKUMENT

1. Ime proizvoda

Maremma Toscana

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Peneče vino

5. Kakovostno peneče vino

4. Opis vin

Belo vino, vključno z navedbo „riserva“, označeno z eno ali dvema navedbama sorte vinske trte

Barva: različno intenzivna slamnato rumena.

Vonj: fin in nežen s pretežno sadnimi notami pri sortah vinske trte viognier in ansonica ter raznovrsten in kompleksen pri različici „riserva“.

Okus: suh do polsuh pri belem vinu, nežen in žameten pri sortah vinske trte vermentino, viognier in ansonica ter bolj svež z začimbnimi notami, mineralen in polnega telesa pri različici „riserva“.

Najmanjši volumenski delež skupnega alkohola: za belo vino: 10,50; za sorte vinske trte ansonica, viogner, vermentino, chardonnay, sauvignon in trebbiano: 11,00; za vino z navedbo „riserva“: 12,00.

Najmanjši ekstrakt brez sladkorja: za belo vino: 14,00 g/l; za sorte vinske trte ansonica, viogner, vermentino, chardonnay, sauvignon in trebbiano: 16 g/l; za vino z navedbo „riserva“: 18 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino, navedbi „novello“ in „riserva“, označeno z eno ali dvema navedbama sorte vinske trte

Barva: različno intenzivna rubinasto rdeča z vijoličnimi odtenki, intenzivno rdeča barva, ki s staranjem prehaja v granatno.

Vonj: s sadnimi notami pri vinu „novello“, sortah vinske trte alicante ali grenache, merlot, pugnitello in sangiovese, z začimbnimi notami pri sortah vinske trte cabernet franc, cabernet sauvignon, syrah in petit verdot ter nežnejši pri sorti vinske trte ciliegiolo, s staranjem pa postaja prefinjen pri vinih z navedbo „riserva“.

Okus: suh do polsuh pri rdečem vinu, rahlo kiselkast in mineralen pri vinu „novello“ in sorti vinske trte alicante ali grenache, bolj polnega telesa pri sortah vinske trte cabernet, cabernet franc, cabernet sauvignon, ciliegiolo, petit verdot, pugnitello, sangiovese in merlot ter vinih z navedbo „riserva“, intenziven in po začimbah pri sorti vinske trte syrah ter živahen in okrogel pri proizvodih iz sort vinske trte rosso in sangiovese, pridelanih po tehniki „governo all’uso toscano“.

Najmanjši volumenski delež skupnega alkohola: za rdeče vino in vino z navedbo „novello“: 11,00; za sorte vinske trte alicante ali grenache, cabernet, cabernet franc, cabernet sauvignon, canaiolo, merlot, petit verdot, pugnitello, sangiovese, ciliegiolo in syrah: 11,50; za vino z navedbo „riserva“: 12,00.

Najmanjši ekstrakt brez sladkorja: za rdeče vino: 22,00 g/l; za vino z navedbo „novello“: 20,00 g/l; za sorte vinske trte alicante ali grenache, cabernet, cabernet franc, cabernet sauvignon, canaiolo, merlot, petit verdot, pugnitello, sangiovese in ciliegiolo, syrah: 22 g/l; za vino z navedbo „riserva“: 24,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino rosé z navedbo sorte vinske trte

Barva: različno intenzivno rožnata.

Vonj: nežen, z intenzivnimi sadnimi notami, obstojnejši pri sorti vinske trte alicante in nežnejši pri sorti sangiovese.

Okus: suh do polsuh, rahlo kiselkast, skladen.

Najmanjši volumenski delež skupnega alkohola: 10,50 %

Najmanjši ekstrakt brez sladkorja: 16,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino z navedbo „vin santo“ (sveto vino)

Barva: slamnato rumena do jantarjeva in rjava.

Vonj: eteričen, topel in razpoznaven.

Okus: suh do sladek, skladen in žameten.

Najmanjši volumenski delež skupnega alkohola: 16,00 %.

Najmanjši ekstrakt brez sladkorja: 22,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12,00 Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 30,00 Najvišja vsebnost skupnega žveplovega dioksida (v miligramih na liter)

„Vendemmia Tardiva“ (pozna trgatev), vključno z vinom z navedbo sorte vinske trte

Barva: od intenzivno slamnato rumene do različno intenzivne zlato rumene.

Vonj: nežen, intenziven, včasih po začimbah.

Okus: suh do sladek, poln in skladen.

Najmanjši volumenski delež skupnega alkohola: 15,00 %.

Najmanjši ekstrakt brez sladkorja: 22,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

Belo vino „passito“, vključno z vinom z navedbo sorte vinske trte

Barva: od slamnato rumene do različno intenzivno jantarjeve.

Vonj: intenziven, po zrelem sadju.

Okus: suh do sladek, okrogel in žameten.

Najmanjši volumenski delež skupnega alkohola: 15,50 %.

Najmanjši ekstrakt brez sladkorja: 23,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

Rdeče vino „passito“, vključno z vinom z navedbo sorte vinske trte

Barva: intenzivna rubinasto rdeča.

Vonj: intenziven, raznovrsten.

Okus: suh do sladek, žameten.

Najmanjši volumenski delež skupnega alkohola: 15,50 %.

Najmanjši ekstrakt brez sladkorja: 24,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

Peneče vino in kakovostno peneče vino (Vino Spumante di Qualità) – vrste belega vina, vključno z vinom z navedbo sorte vinske trte, in vina rosé

Barva: različno intenzivna slamnato rumena, svetlo slamnato rumena pri sorti vinske trte ansonica, z občasnimi zelenimi odtenki pri sorti vinske trte vermentino, od bledo do češnjevo rožnate pri vinu rosé.

Pena: nežna in obstojna.

Vonj: nežen, saden, obstojen, blažji pri sorti vinske trte ansonica, nežnejši pri sorti vinske trte vermentino, z bolj izrazitimi sadnimi notami pri vinu rosé.

Okus: od popolnoma suh do suh, skladen pri sorti vinske trte ansonica, živahen, kisel in nekoliko grenek pri vinu rosé.

Najmanjši volumenski delež skupnega alkohola: pri belem vinu in vinu rosé: 10,50 %; pri sortah vinske trte ansonica in vermentino: 11,00 %.

Najmanjši ekstrakt brez sladkorja: pri belem vinu: 14,00 g/l; pri sortah vinske trte ansonica in vermentino in vinu rosé: 16,00 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

Metoda proizvodnje vina z navedbo „vin santo“

Posebni enološki postopek

Grozdje se mora po skrbnem postopku izbora naravno sušiti v ustreznih prostorih, dokler ne doseže ustrezne vsebnosti sladkorja pred stiskanjem. Vino se mora proizvajati, hraniti in starati v lesenih sodih z največjo prostornino 500 litrov ter se sme v porabo sprostiti šele po 1. marcu v tretjem letu, ki sledi letu pridelave grozdja.

Metoda proizvodnje „governo all’uso toscano“

Posebni enološki postopek

Tradicionalna metoda, dovoljena za rdeče vino in sorto vinske trte sangiovese, pri kateri se počasi začne ponovno vrenje z dodajanjem rahlo sušenega rdečega grozdja (najmanj 10 kg na hektoliter), pri katerem se je pred stiskanjem začel postopek vrenja.

(b) Največji donosi

Belo vino, belo vino „riserva“ in peneče vino:

13 000 kilogramov grozdja na hektar

Belo vino, belo vino „riserva“ in peneče vino:

91 hektolitrov na hektar

Rdeče vino, rdeče vino „riserva“, vino rosé, peneče vino rosé, mlado vino:

12 000 kilogramov grozdja na hektar

Rdeče vino, rdeče vino „riserva“, vino rosé, peneče vino rosé, mlado vino:

84 hektolitrov na hektar

Vino z navedbo „vin santo“:

13 000 kilogramov grozdja na hektar

Vino z navedbo „vin santo“:

45,50 hektolitra na hektar

Vino iz sort vinske trte ansonica, ansonica spumante, chardonnay, sauvignon, trebbiano, vermentino, vermentino spumante, viognier:

12 000 kilogramov grozdja na hektar

Vino iz sort vinske trte ansonica, ansonica spumante, chardonnay, sauvignon, trebbiano, vermentino, vermentino spumante, viognier:

84,00 hektolitra na hektar

Vino iz sort vinske trte alicante, cabernet, cabernet sauvignon, cabernet franc, canaiolo, ciliegiolo, merlot, petit verdot, sangiovese, syrah:

11 000 kilogramov grozdja na hektar

Vino iz sort vinske trte alicante, cabernet, cabernet sauvignon, cabernet franc, canaiolo, ciliegiolo, merlot, petit verdot, sangiovese, syrah:

77,00 hektolitra na hektar

Vino iz sorte vinske trte pugnitello:

9 000 kilogramov grozdja na hektar

Vino iz sorte vinske trte pugnitello:

63,00 hektolitra na hektar

Vino rosé iz sort vinske trte alicante, ciliegiolo, merlot, sangiovese, syrah:

11 000 kilogramov grozdja na hektar

Vino rosé iz sort vinske trte alicante, ciliegiolo, merlot, sangiovese, syrah:

77,00 hektolitra na hektar

Belo vino z navedbo „passito“, vina ansonica „passito“, chardonnay „passito“, sauvignon „passito“, vermentino „passito“:

11 000 kilogramov grozdja na hektar

Belo vino z navedbo „passito“, vina ansonica „passito“, chardonnay „passito“, sauvignon „passito“, vermentino „passito“:

44,00 hektolitra na hektar

Rdeče vino z navedbo „passito“, vina cabernet „passito“, cabernet sauvignon „passito“, ciliegiolo „passito“, merlot „passito“, sangiovese „passito“:

11 000 kilogramov grozdja na hektar

Rdeče vino z navedbo „passito“, vina cabernet „passito“, cabernet sauvignon „passito“, ciliegiolo „passito“, merlot „passito“, sangiovese „passito“:

44,00 hektolitra na hektar

Vina z navedbo „vendemmia tardiva“, ansonica „vendemmia tardiva“, chardonnay „vendemmia tardiva“, sauvignon „vendemmia tardiva“:

80 000 kilogramov grozdja na hektar

Vina z navedbo „vendemmia tardiva“, ansonica „vendemmia tardiva“, chardonnay „vendemmia tardiva“, sauvignon „vendemmia tardiva“:

40,00 hektolitra na hektar

Vina trebbiano „vendemmia tardiva“, vermentino „vendemmia tardiva“, viognier „vendemmia tardiva“:

80 000 kilogramov grozdja na hektar

Vina trebbiano „vendemmia tardiva“, vermentino „vendemmia tardiva“, viognier „vendemmia tardiva“:

40,00 hektolitra na hektar

6. Razmejeno geografsko območje

Območje proizvodnje spada v regijo Toskano in zlati zajema celotno pokrajino Grosseto.

7. Glavne sorte vinske trte

Alicante N – grenache

Ansonica B – inzolia

Cabernet franc N – cabernet

Cabernet sauvignon N – cabernet

Canaiolo nero N – canaiolo

Carmenère N – cabernet

Chardonnay B

Ciliegiolo N

Malvasia istriana B – malvasia

Malvasia bianca lunga B – malvoisier

Malvasia bianca di candia B – malvasia

Merlot N

Petit verdot N

Pugnitello N

Sangiovese N – sangioveto

Sauvignon B – sauvignon blanc

Syrah N

Trebbiano toscano B – procanico

Vermentino B – pigato B

Viognier B

8. Opis povezave

Vino s kontrolirano označbo porekla „Maremma Toscana“, vključno z navedbami „vin santo“, „vendemmia tardiva“ in „passito“

Na območju, ki ga sestavljajo večinoma griči in predgorja, pade zmerna količina padavin in poleti redko dežuje. Globoka tla podpirajo razvoj korenin in so dobro odcedna. To zgodovinsko vinorodno območje, katerega začetki segajo v čas Etruščanov, se je štelo kot najprimernejše za pridelovanje vinske trte, ki se goji po metodi kordona z rezniki in z veliko gostoto zasaditve. Uporabljene sorte vinske trte so tradicionalne za to območje (trebbiano toscano, ansonica, vermentino, sangiovese in ciliegiolo) in sodobnejše (chardonnay, sauvignon, viognier, merlot, cabernet in syrah), iz njih pa se proizvajajo zelo značilna vina, ki so sveža, aromatična in dobro strukturirana.

Vino s kontrolirano označbo porekla „Maremma Toscana“ – peneče vino in kakovostno peneče vino

Na območju, ki ga sestavljajo večinoma griči in predgorja, pade zmerna količina padavin, poleti redko dežuje in prezračevanje je dobro. Globoka tla podpirajo razvoj korenin in so dobro odcedna. Tradicionalna proizvodnja penečega vina je povezana tudi s prisotnostjo naravnih kleti, izklesanih v lehnjak, kar omogoča ohranjanje optimalnih temperatur. Velika gostota zasaditve v vinogradih sega v davno preteklost. Uporabljene sorte vinske trte so tradicionalne za to območje (trebbiano toscano, vermentino in ansonica), včasih pa so jim dodane druge, sodobnejše sorte vinske trte (chardonnay, sauvignon), ki dajejo vinom sveže, rahlo kiselkaste, nežne in sadne značilnosti.

9. Bistveni dodatni pogoji (pakiranje, označevanje, ostale zahteve)

Označevanje

Pravni okvir:

zakonodaja EU.

Vrsta dodatnega pogoja:

dodatne določbe o označevanju.

Opis pogoja:

Sinonim grenache je bil opredeljen kot drugo ime za sorto vinske trte alicante.

Vinorodno območje proizvodov

Pravni okvir:

zakonodaja EU.

Vrsta dodatnega pogoja:

izjema pri proizvodnji na razmejenem geografskem območju.

Opis pogoja:

Poleg pokrajin Pisa, Livorno, Siena in Firence je bila na seznam območij, na katerih lahko potekajo postopki vinifikacije za proizvode z ZOP, dodana pokrajina Arezzo.

Navedba sorte vinske trte

Pravni okvir:

zakonodaja EU.

Vrsta dodatnega pogoja:

dodatne določbe o označevanju.

Opis pogoja:

Dodana je bila možnost, da se na oznaki med sortami, navedenimi v specifikaciji proizvoda, opredelita dve sorti vinske trte iste barve, ki morata biti navedeni v padajočem vrstnem redu glede na dejansko količino uporabljenega grozdja v skladu s členom 50(1)(a)(ii) Delegirane uredbe (EU) 2019/33.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15969

(1) UL L 9, 11.1.2019, str. 2.